wannaphong/clean_thaiwikipedia huggingface dataset:
# วัดพุทธธรรมรังษี
วัดพุทธธรรมรังษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลานตากฟ้า อำเภอนครชัยศรี จังหวัดนครปฐม

ทางราชการจังหวัดแห่งการเกษตรที่ดิน จังหวัดนครปฐม ได้ออกโฉนดกราบบังคมทูลถวายที่ดินแก่สมเด็จพระศรีพัชรินทราบรมราชินีนาถ พระบรมราชชนนีพันปีหลวง เมื่อวันที่ 1 กันยายน พ.ศ. 2460 มีเนื้อที่ 244 ไร่ 1 งาน 70 ตารางวา ต่อมาได้โอนเข้าพระคลังข้างที่ผู้ต่างพระเนตร พระกรรณ เป็นผู้จัดการพระราชมรดก เมื่อพระองค์สวรรคต พระคลังข้างที่ได้ขายที่ดินให้ขุนมหาสวัสดิ์ (แดง ไทยนิยม) เมื่อขุนมหาสวัสดิ์วายชนม์ลง ทายาทได้มีการแบ่งที่ดินนี้ให้กับหลาน เหลือไว้เพียง 44 ไร่ 3 งาน 70 ตารางวา ต่อมา ผู้ใหญ่เกตุและนางสร้อย ทรัพย์แสนดี เห็นว่าประชาชนในละแวกนี้ขาดศูนย์รวมใจทางพุทธศาสนา จึงไปปรึกษาเจ้าของที่ เจ้าของที่มีความศรัทธา จึงได้มอบที่ดินสร้างวัด โดยถวายที่ดินให้แก่หลวงพ่อมหาฟัก สุกฺกธมฺโม (กรรณวัฒน์) เป็นประธานสงฆ์ในการก่อสร้างวัด และนายชัยฤทธิ์ ไทยนิยม ได้ถวายที่ดินเพิ่มอีก 20 ไร่ และนายศรีนวล ไทยนิยม ได้ถวายที่ดินเพิ่มอีก รวมที่ดินสร้างวัด 69 ไร่ 3 งาน 70 ตารางวา วัดพุทธธรรมรังษีได้รับอนุญาตตั้งวัดเมื่อวันที่ 24 ตุลาคม พ.ศ. 2518 ได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2519

อาคารเสนาสนะที่สำคัญ ได้แก่ กุฏิสงฆ์จำนวน 6 หลัง ศาลาดินกว้าง 12 เมตร ยาว 25 เมตร วิหารประดิษฐานหลวงพ่อพระพุทธธรรมรังสี เป็นพระพุทธรูปศิลาแลง สมัยทวารวดี อัญเชิญมาจากอุโบสถหลังเก่าวัดลานตากฟ้า ศาลาท่าน้ำ ภายในวัดยังมีโรงเรียนวัดพุทธธรรมรังษี
# รัฐสภามอลตา
รัฐสภามอลตา (หรือเรียกอีกอย่างว่า Il-Maħdet ta' Malta) เป็นองค์กรทางนิติบัญญัติตามรัฐธรรมนูญแห่งประเทศมอลตา ตั้งอยู่ที่วัลเลตตา รัฐสภาเป็นระบบสภาเดี่ยว โดยประกอบด้วยสภาผู้แทนราษฎรและประธานาธิบดีแห่งมอลตาที่มาจากการเลือกตั้ง ตามกฎหมายประกอบรัฐธรรมนูญ คณะรัฐมนตรีรวมถึงนายกรัฐมนตรีจะต้องเป็นสมาชิกสภาผู้แทนราษฎร

ในระหว่าง ค.ศ. 1921–1933 รัฐสภานั้นเคยใช้เป็นระบบสองสภา โดยประกอบด้วยวุฒิสภาและสภานิติบัญญัติ

ในช่วง ค.ศ. 1921–2015 สภาผู้แทนราษฎรเคยตั้งอยู่ในพระราชวังมอลตาในวัลเลตตา  และตั้งแต่ 4 พฤษภาคม ค.ศ. 2015 สภาผู้แทนราษฎรได้ย้ายมาที่ที่ทำการรัฐสภาตั้งอยู่ใกล้กับประตูเมืองวัลเลตตา
# วัดบึงบอน (จังหวัดปทุมธานี)
วัดบึงบอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงบอน อำเภอหนองเสือ จังหวัดปทุมธานี

วัดบึงบอนสร้างเมื่อ พ.ศ. 2457 โดยมีคุณหญิงตาด บริจาคที่ดิน 6 ไร่ 2 งาน นายเหว่า สุขหอม บริจาค 9 ไร่ 2 งาน 64 ตารางวา ให้เป็นสมบัติวัด และตั้งชื่อตามท้องที่ที่ตั้งวัด ได้รับพระราชทานวิสุงคามสีมาครั้งแรกเมื่อ พ.ศ. 2481 ด้รับพระราชทานวิสุงคามสีมาครั้งหลังเมื่อวันที่ 7 พฤศจิกายน พ.ศ. 2522 เขตวิสุงคามสีมากว้าง 30 เมตร ยาว 60 เมตร ได้ผูกพัทธสีมาเมื่อวันที่ 7 พฤศจิกายน พ.ศ. 2525 ด้านการศึกษา ได้เปิดสอนพระปริยัติธรรมตั้งแต่ พ.ศ. 2485

อาคารเสนาสนะที่สำคัญ ได้แก่ อุโบสถกว้าง 8 เมตร ยาว 24 เมตร กุฏิสงฆ์จำนวน 4 หลัง สร้างเมื่อ พ.ศ. 2523 และ 2524 หอสวดมนต์กว้าง 12 เมตร ยาว 20.5 เมตร ศาลาการเปรียญสร้างเมื่อ พ.ศ. 2494 วิหาร ศาลาท่าน้ำ หอระฆัง หอฉัน และสุสาน ปูชนียวัตถุที่สำคัญ ได้แก่ พระพุทธโสธรจำลองสร้างเมื่อ พ.ศ. 2504

รายนามเจ้าอาวาส
 พระครูโต๊ะ พ.ศ. 2475–2487 
 พระครูวิจารณ์ธัญญเขต พ.ศ.	2487–2521 
 พระครูวิมลกิจโกวิท พ.ศ. 2522–2529 
 พระครูโสภณกิจจารักษ์ (บานเย็น) พ.ศ. 2530
# แนวคิดไกสอน พมวิหาน
แนวคิดไกสอน พมวิหาน  เป็นปรัชญาการเมืองที่มีฐานจากลัทธิมากซ์-เลนินและแนวคิดโฮจิมินห์ที่พัฒนาโดยไกสอน พมวิหาน ผู้นำคนแรกประจำพรรคประชาชนปฏิวัติลาว (LPRP) ถูกนำมาใช้ในพรรคอย่างเป็นทางการในการประชุมสภาแห่งชาติที่ 10 ซึ่งจัดขึ้นใน ค.ศ. 2016 แนวคิดไกสอน พมวิหานเป็นแนวคิดลัทธิมากซ์-เลนินที่นำมาปรับใช้ในสถานการณ์และช่วงเวลาเฉพาะของประเทศลาว อุดมการณ์นี้ได้รวมมุมมองปัญหาหลักของการปฏิวัติลาว เนื้อหาของแนวคิดไกสอน พมวิหานถูกประมวลและพัฒนาโดย LPRP ร่วมกับความช่วยเหลือจากพรรคคอมมิวนิสต์เวียดนาม
# เขายงเบอลาร์
เขายงเบอลาร์  เป็นภูเขาบริเวณเขตแดนระหว่างรัฐกลันตันกับรัฐเประในทิวเขาตีตีวังซา ประเทศมาเลเซีย ยอดเขานี้อยู่สูงจากระดับน้ำทะเล  จึงถือว่าเป็นภูเขาที่สูงที่สุดในรัฐกลันตัน โดยอยู่ห่างจากเขาโกร์บู (ภูเขาที่สูงที่สุดในทิวเขาตีตีวังซา) ประมาณ 8 กิโลเมตร
# วัดเสถียรรัตนาราม
วัดเสถียรรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศีรษะทอง อำเภอนครชัยศรี จังหวัดนครปฐม

วัดเสถียรรัตนารามเริ่มสร้างเมื่อวันที่ 13 ตุลาคม พ.ศ. 2516 โดยมีนายสำรวย ศรีธัญญา เป็นผู้รับเหมาการก่อสร้างและได้เริ่มก่อสร้างถาวรวัตถุต่าง ๆ พร้อม ๆ กัน เสร็จสมบูรณ์ภายในระยะเวลา 1 ปี กับ 4 เดือน มีพระภิกษุเข้าประจำอยู่ที่วัดนี้ในระยะเวลาเริ่มแรก 9 รูป โดยมีพระมหาชัยวัฒน์ ปัญญาสิริ เป็นเจ้าอาวาส และได้ตั้งชื่อวัดนี้ว่า "วัดเสถียรรัตนาราม" และ ที่มาของการสร้างวัดนี้เนื่องจากประชาชนในท้องที่นี้ได้รับความลำบากยากเข็นในการทำบุญ ประชาชนในย่านนี้จึงได้ยกที่ดินให้เพื่อการสร้างวัด จำนวน 11ไร่ 35 ตารางวา และมีผู้ใจบุญซื้อที่บริเวณนี้ถวายเพิ่มอีก 15 ไร่ 29 ตารางวา รวมมีที่ดินที่สร้างวัดทั้งสิ้น 26 ไร่ 64 ตารางวา วัดได้รับอนุญาตตั้งวัดเมื่อวันที่ 29 พฤศจิกายน พ.ศ. 2517 ได้รับพระราชทานวิสุงคามสีมาเมื่อ พ.ศ. 2518

อาคารและเสนาสนะภายในวัด ได้แก่ กุฏิ จำนวน 7 หลัง ศาลาการเปรียญ จำนวน 1 หลัง พร้อมทั้งตู้พระไตรปิฎก อุโบสถ กว้าง 7 เมตร ยาว 21.75 เมตร เจดีย์ 1 องค์ ซึ่งบรรจุพระบรมสารีริกธาตุและพระพุทธบาทจำลอง หอฉัน 1 หลัง ศาลาสารพัดประโยชน์ 1 หลัง และหอกลอง ระฆัง 1 หอ

รายนามเจ้าอาวาส
 พระมหาชัยวัฒน์ ปญฺญาสิริ ป.ธ.9 พ.ศ. 2518–2536 
 พระมหาสมบูรณ์ ทสฺสธมฺโม ป.ธ.9 พ.ศ. 2536–2551 
 พระครูสิทธิธรรมวิมล พ.ศ. 2551–2555 
 พระมหาพรชัย สิริวโร ป.ธ.7 พ.ศ. 2555
# เมืองชาโกพอล
เมืองชาโกพอล (หรือ ชาเกอเป่า ) เป็นเมืองสมมติในภาคเหนือของประเทศสวีเดนที่มีประชากรเฉพาะผู้หญิง 25,000 คน ซึ่งมาจากสำนักข่าวซินหัวและข่าวฮาร์บินของจีนใน ค.ศ. 2009Landes, David. "Chinese media tempted by fantasy of women-only Swedish town" The Local 5 Oct 09  กล่าวกันว่า เมืองนี้ก่อตั้งใน ค.ศ. 1820 โดยแม่หม้ายผู้มั่งคั่งที่เกลียดชังผู้ชาย พวกผู้ชายถูกห้ามไม่ให้เข้าเมือง และประชากรผู้หิวโหยทางเพศที่หมดหวังส่วนใหญ่หันมานับถือลัทธิเลสเบียน ทันทีหลังจากรยางานข่าว ชายชาวจีนล้านกว่าคนเข้าไปขอข้อมูลในบริษัทท่องเที่ยวสวีเดนจนล้นทะลัก

แคลส์ เบอร์ติลสัน (Claes Bertilson) โฆษกสมาคมเจ้าหน้าที่ท้องถิ่นและภูมิภาคสวีเดน กล่าวว่า: “ด้วยประชากร 25,000 คน เมืองนี้ถือเป็นเมืองที่ใหญ่ที่สุดในภาคเหนือของสวีเดน และฉันคิดว่า มันเป็นเรื่องยากที่จะเชื่อว่าคุณสามารถเก็บบางอย่างเป็นความลับมากกว่า 150 ปี”"Women-only town of Swedish lesbians 'does not exist'" Telegraph.co.uk 9 Oct 09
# วัดไผ่สามตำลึง
วัดไผ่สามตำลึง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทรงาม อำเภอบางเลน จังหวัดนครปฐม มีเนื้อที่ตั้งวัด 20 ไร่ ที่ธรณีสงฆ์ 40 ไร่

เมื่อ พ.ศ. 2455 นายโต นางว๊อย คำเซ่ง มีจิตศรัทธาบริจาคที่ดิน 50 ไร่ สร้างที่พักสงฆ์ วัดไผ่สามตำลึงประกาศตั้งวัดเมื่อปี พ.ศ. 2481 ได้รับพระราชทานวิสุงคามสีมาเมื่อ พ.ศ. 2485 มีพระอธิการใช้ แก้วไทรสุ่น เป็นเจ้าอาวาสรูปแรก ที่มาของชื่อวัดนั้น เดิมบริเวณนี้เป็นป่าไผ่ขึ้นเต็มไปหมด เจ้าของที่นั้นได้เล่าว่าในสมัยนั้นได้มีโจรมาลักโขมยหน่อไม้เป็นประจำจนถูกชาวบ้านจับได้ส่งตำรวจเสียค่าปรับเป็นจำนวน เงิน 3 ตำลึง หรือ 12 บาท จึงเป็นที่มาแห่งบ้านไผ่สามตำลึง ภายหลังได้รับแรงศรัทธาจากโยมเจ้าของที่ได้บริจาคที่เพื่อสร้างวัด และได้ตั้งชื่อวัดว่า "วัดไผ่สามตำลึง" 

ภายในวัดมีอาคารและเสนาสนะ ได้แก่ อุโบสถ หอสวดมนต์ (กิตติภัทรคุณ) หอระฆังสมัยโบราณ ศาลาการเปรียญหลังไม้สมัยโบราณ กุฎิพระครูกิตติภัทรคุณ (อดีดเจ้าอาวาส) ซึ่งมีรูปปั้น เจดีย์เก็บกระดูกผู้บริจาคที่สร้างวัด คือ ตระกูลคำเซ่ง และ ตระกูลเหล่าหบุตร เมรุลดโลกร้อน และกุฎิเจ้าอาวาส ปูชนียวัตถุที่สำคัญ คือ หลวงพ่อสุโขทัยธรรมราชา

รายนามเจ้าอาวาส
 พระครูกิตติภัทรคุณ พ.ศ. 2506–2550 
 พระสมุห์ จรัญ จารุธมฺโม พ.ศ. 2550 
 พระครูปลัดวิทยา ฐานธมฺโม พ.ศ.2564-2565
# อากก
อากก  เป็นหนึ่งในอาหารท้องถิ่นที่มีชื่อเสียงของรัฐกลันตันและรัฐตรังกานู ประเทศมาเลเซีย ทำมาจากแป้ง ไข่ น้ำตาล และกะทิ
# เขาญิลดียะฮ์
เขาญิลดียะฮ์  เป็นภูเขาในประเทศซาอุดีอาระเบีย มีความสูง 1,107 เมตร ภูเขาและเนินรอบ ๆ มีคุณค่าทางโบราณคดีโดยมีศิลปะสกัดหินที่สืบได้ถึงยุคก่อนประวัติศาสตร์ นอกจากนี้ยังได้รับการกล่าวถึงในกวีนิพนธ์อาหรับด้วยHamad Mohammed al - Jasser, Gazetteer of the country of Saudi Arabia: Saudi northern department (Riyadh: Dar Al - Yamamah, 1397, 1977)

มีการรายงานถึงภูเขาลูกนี้ในงานเขียนภาษาอาหรับ เช่น กวีสมัยอุมัยยะฮ์Hamad Mohammed al - Jasser, Gazetteer of the country of Saudi Arabia: Saudi northern department (Riyadh: Dar Al - Yamamah, 1397, 1977) และในงานเขียนบางส่วนจากนักประวัติศาสตร์และนักภูมิศาสตร์อิสลามสมัยกลาง เช่น อะบู อะลี อะฮ์,Abu Ali AH, comments and anecdotes - study and selection, Section III: Language and placements, achieving: Hamad Al - Jasser (Riyadh: Dar Al - Yamamah, the first edition, 1413) p. 1435 อัลบักรีتعدى إلى الأعلى ل: A b Abdullah bin Abdulaziz al - Bakri Andalusian, Lexicon what Astagam of the country names and placements, achieving Mustafa Saka (Beirut, the world of books, 1983) pp. 198.1034. และอะซัมฮูดีNoordin Ali bin Ahmed Asamhudy, Wafa Wafa news of Dar al - Mustafa Allah bless him and God, the order of Khalid Abdul Ghani Mahfouz (Beirut, Dar scientific books) , p 232

เขาญิลดียะฮ์เป็นจุดหมายตาสำคัญสำหรับผู้แสวงบุญเพราะสามารถมองเห็นได้จากระยะไกล และในสมัยอัรเราะชีด ภูเขานี้เป็นจุดสำคัญในการรวมพลก่อนจะไปโจมตีที่อื่นCM Doughty 1888, Wanderings In Arabia, Arranged & Introduced by Edward Garnett, Vol. I, Duckworth And Co, London, 1908, p.265.

นักบูรพคดีศึกษาในคริสต์ศตวรรษที่ 17–19 อย่างเดาตี (Doughty),CM Doughty 1888, Wanderings In Arabia, Arranged & Introduced by Edward Garnett, Vol. I, (Duckworth And Co, London, 1908), p.265 ฮิวเบอร์ (Huber),Charles Hooper, a journey in the middle of the Arabian Peninsula 1878 - 1882: Hamad, fennel, Qassim, Hijaz, translation Elissar HE (Beirut: A Press, 2003), pp. 89-91 p . แอนน์ บลันต์ (Anne Blunt)Musil, Alois, Northern Neǧd: a Topographical Itinerary, (American Geograph. Soc., 1928) และโมเซลล์ (Moselle) กล่าวถึงภูเขาลูกนี้ในบันทึกของพวกเขา และ Julius Ouitinj วาดภาพภูเขาลูกนี้Julius Oteng, a journey inside the Arabian Peninsula, (edit Kerstin and Uwe Pflmn), Translation and Commentary Said Dr. Fayez Al - Saeed (Riyadh , King Abdul Aziz Foundation, 1999) pp. 117-129
# รัฐสภาเฮลเลนิก
รัฐสภาเฮลเลนิก (หรือ) หรือ รัฐสภากรีก คือรัฐสภาแห่งประเทศกรีซ ตั้งอยู่ที่พระราชวังเก่า ในกรุงเอเธนส์ รัฐสภาคือองค์กรสูงสุดทางประชาธิปไตยที่เป็นผู้แทนของปวงชนผ่านการเลือกตั้งสมาชิกรัฐสภา (MPs)

รัฐสภาเฮลเลนิกเป็นสภานิติบัญญัติระบบสภาเดี่ยวประกอบด้วยสมาชิกจำนวน 300 คน มาจากการเลือกตั้งโดยมีวาระสี่ปี ในระหว่าง ค.ศ. 1844–1863 และ ค.ศ. 1927–1935 เคยใช้ระบบสองสภาซึ่งมีสภาสูงหรือวุฒิสภา และสภาล่างหรือสภาผู้แทนราษฎร
# ท่าอากาศยานภายในประเทศอัลบาฮะฮ์
ท่าอากาศยานภายในประเทศอัลบาฮะฮ์ (,) เป็นท่าอากาศยานในอัลบาฮะฮ์ เมืองหลักของแคว้นอัลบาฮะฮ์ ประเทศซาอุดีอาระเบีย โดยเริ่มดำเนินการในวันที่ 1 มิถุนายน ค.ศ. 1983
# ท่าอากาศยานอัลเญาฟ์
ท่าอากาศยานในประเทศอัลเญาฟ์ (,) เป็นท่าอากาศยานที่ยริการเมืองซะกากา (มีอีกชื่อว่า อัลเญาฟ์) แคว้นอัลเญาฟ์ ประเทศซาอุดีอาระเบีย
# พระยาบริรักษ์ภูธร (แสง ณ นคร)
พระยาบริรักษ์ภูธร (แสง ณ นคร) เป็นเจ้าเมืองไทรบุรีคนที่ 22 และเจ้าเมืองคนแรกของพังงา

พระยาบริรักษ์ภูธร (แสง ณ นคร) เป็นบุตรคนโตของเจ้าพระยานครศรีธรรมราช (น้อย ณ นคร) กับหม่อมช่วย เกิดที่นครศรีธรรมราช เมื่อประมาณ พ.ศ. 2345 ในระยะที่บิดาดำรงตำแหน่งพระบริรักษ์ภูเบศร์ (น้อย) ผู้ช่วยราชการเมืองนครศรีธรรมราช ได้ติดตามรับใช้และฝึกหัดราชการมาตั้งแต่ยังเล็ก หลังจากพระยานครศรีธรรมราช (น้อย) เข้ายึดเมืองไทรบุรีเมื่อ พ.ศ. 2364 ได้รับแต่งตั้งเป็นผู้สำเร็จราชการเมืองไทรบุรีในปีต่อมา จากนั้นได้รับการแต่งตั้งเป็นเจ้าเมืองไทรบุรีคนที่ 22 ในราชทินนาม พระยาอภัยธิเบศร์ โดยมีน้องชาย พระยาเสนานุชิต (นุช ณ นคร) รับตำแหน่งปลัดเมืองไทรบุรี ต่อมาในปี พ.ศ. 2369 พระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ ตั้งเป็นพระยาไทรบุรี 

หลังจากบิดาถึงแก่อสัญกรรมในปี พ.ศ. 2382 ก็ได้เข้าเฝ้าในปี พ.ศ. 2383 ก็โปรดเกล้าฯ แต่งตั้งพระยาอภัยธิเบศร์ (แสง) เป็นพระยาบริรักษ์ภูธร ผู้สำเร็จราชการเมืองพังงา ซึ่งยกขึ้นเป็นเมืองโท โดยเป็นผู้สำเร็จราชการเมืองพังงาอยู่เป็นเวลานาน 27 ปี ถึงแก่อสัญกรรมที่เมืองพังงา ราว พ.ศ. 2414 เมื่ออายุได้ประมาณ 56 ปี อัฐิของท่านบรรจุอยู่ในเจดีย์อยู่ที่วัดสราภิมุข (วัดสระ) ตำบลถ้ำน้ำผุด อำเภอเมืองพังงา

พระยาบริรักษ์ภูธร (แสง) มีบุตรชายหญิงทั้งหมด 27 คน เฉพาะผู้ชายที่รับราชการมี 5 คน คือ พระยาบริรักษ์ภูธร (ขำ ณ นคร) ผู้ว่าราชการเมืองพังงาคนต่อมา นายสวัสดิ์ มหาดเล็ก พระเพ็ชร์ภักดีศรีพิชัยสงคราม (พลาย) ปลัดเมืองพังงา นายฤกษ์ มหาดเล็ก และพระสุรินทรภักดี (รุ่ง) ยกกระบัตรเมืองพังงา บุตรสาวที่ถวายตัวรับราชการฝ่ายในมี 2 คน คือ เจ้าจอมมารดายี่สุ่น ในรัชกาลที่ 3 และเจ้าจอมมารดาเป้า ในรัชกาลที่ 4
# วัดเขียน (จังหวัดอ่างทอง)
วัดเขียน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน้อย ในตำบลศาลเจ้าโรงทอง อำเภอวิเศษชัยชาญ จังหวัดอ่างทอง

วัดเขียนสร้างขึ้นสมัยใดไม่ปรากฎ แต่มีข้อมูลว่าได้รับพระราชทานวิสุงคามสีมาเมื่อ พ.ศ. 2270 สมัยสมเด็จพระนารายณ์มหาราช สันนิษฐานว่าวัดเขียนได้ถูกปล่อยทิ้งร้างไปนานก่อนจะมีการบูรณะขึ้นใหม่ แต่จากหลักฐานทางด้านโบราณวัตถุสถาน เช่น อุโบสถ ใบเสมา เจดีย์ย่อมุมไม้สิบสอง พออนุมานได้ว่าสร้าง ขึ้นในสมัยอยุธยาตอนปลาย รวมถึงภาพจิตรกรรมฝาผนังภายในอุโบสถก็เป็นภาพที่เขียนขึ้นในสมัยอยุธยาตอนปลายเช่นเดียวกัน

อุโบสถหลังเดิมมีขนาดย่อมก่ออิฐถือปูน มีประตูทางเข้าทางเดียว ทางด้านหน้าพระประธาน ผนังด้านข้างมีหน้าต่างข้างละ 3 บาน เสาภายในอาคารเป็นเสาเหลี่ยมติดผนัง บัวหัวเสาเป็นหัวกลีบยาว หน้าบันเป็นไม้ขนาดเล็กแกะสลักลวดลายเป็นลายเทพนมและลายกระจังรวน ได้รับการบูรณะ โดยได้สร้างอาคารคอนกรีตเสริมเหล็กครอบอุโบสถหลังเดิม แต่ยังคงลักษณะของอาคารเดิมคือมีทางเข้าทางเดียว และเปลี่ยนโครงเครื่องบนใหม่ทั้งหมด ทำเป็นหลังคาชั้นเดียวแต่มีชั้นลดเพิ่มเป็น 2 ชั้น มุงหลังคาด้วยกระเบื้องแผ่นตามแบบปัจจุบัน จิตรกรรมฝาผนัง สันนิษฐานว่าเป็นฝีมือช่างสกุลเมืองวิเศษชัยชาญสมัยอยุธยาตอนปลาย มีภาพทศชาติชาดกเรียงกันมาตั้งแต่เตมีย์ชาดก มหาชนกชาดก สุวรรณสามชาดก เป็นต้น ด้านข้างเหนือหน้าต่างขึ้นไปเป็นภาพเทพชุมนุม ข้างบนเหนือเส้นสินเทาขึ้นไปเป็นรูปฤาษี วิทยาธรชาติต่าง ๆ รูปนางมักกะลีผล ผนังด้านทิศใต้เขียนรูปมโนราห์หรือสุธนชาดกจากปัญญาสชาดก ผนังด้านหลังพระประธานเขียนเป็นภาพดอกไม้ และลายเฟื่องอุบะโดยภาพส่วนใหญ่ใช้สีแดงสดเป็นพื้น

เจดีย์ย่อมุมไม้สิบสอง อยู่ด้านหน้าอุโบสถทางทิศตะวันออก ใบเสมา ตั้งอยู่รอบอุโบสถทั้ง 8 ทิศ เป็นหินทรายสีขาวทั้งหมด เป็นชนิดใบเสมานั่งแท่นตั้งอยู่บนฐานสิงห์และฐานบัวกลุ่ม ตรงกลางแถบจะมีนมเสมาซึ่งเป็นลายประจำยามลักษณะคล้ายทับทรวง ส่วนอกเสมาเหมือนนมเสมาเป็นรูปดอกไม้กลมทั้งสองข้าง เรียกว่า ตาเสมา ยอดเสมาเป็นรูปมงกุฎครอบท้องเสมาและมีกระหนกตัวเหงาอยู่ที่เอวเสมา
# วัดสราภิมุข
วัดสราภิมุข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลถ้ำน้ำผุด อำเภอเมืองพังงา จังหวัดพังงา

วัดสราภิมุขสร้างขึ้นเมื่อประมาณ พ.ศ. 2330 เดิมนั้นวัดตั้งอยู่ทางทิศตะวันออกหน้าวัดสราภิมุขปัจจุบัน มีนามว่า วัดน้ำลอย เนื่องจากวัดตั้งอยู่ริมคลองพังงา จึงถูกน้ำเซาะตลิ่งพังจนอาคารเสนาสนะต่าง ๆ เสียหายหมด พระสงฆ์จึงได้ย้ายเสนาสนะมาสร้างวัดขึ้น ณ ที่ตั้งปัจจุบัน ขนานนามว่า วัดสระ ต่อมา พ.ศ. 2414 ปีมะแม วันอังคาร เดือน 4 แรม 11 ค่ำ ตามหลักศิลาจารึกที่ฐานชุกชี พระประธานในอุโบสถปรากฏว่า พระบาทสมเด็จพระจุลจอมเกล้าเจ้าอยู่หัวเสด็จประพาสใต้มาถึงวัดสระ ทอดพระเนตรเห็นอุโบสถชำรุดทรุดโทรมมาก พระองค์จึงพระราชทานพระราชทรัพย์ส่วนพระองค์ และโปรดเกล้าฯ ให้พระยาบริรักษ์ภูธร (ขำ ณ นคร) ผู้ว่าราชการเมืองพังงา เป็นผู้ดำเนินการบูรณะวัดสระขึ้นใหม่ พร้อมทั้งสถาปนาเป็นพระอารามหลวง พระราชทานนามว่า วัดประพาสประจิมเขต อันเป็นที่ประชุมถือน้ำพิพัฒน์สัตยาของข้าราชการตลอดมาตั้งแต่สมัยรัชกาลที่ 5 ถึงรัชกาลที่ 7

ในกาลต่อมา วัดขาดการทำนุบำรุง เป็นเหตุให้ทรุดโทรมลงมาก สุดที่จะบูรณะให้มั่นคงดังเดิมได้ สมเด็จพระเจ้าบรมวงศ์เธอ กรมพระยาดำรงราชานุภาพจึงมีรับสั่งให้สร้างวัดถ้ำพุงช้างขึ้นมา และประทานนามว่า วัดประพาสประจิมเขตแทน สำหรับวัดนี้จึงได้มีนามว่า วัดสระตามเดิม จน พ.ศ. 2486 ได้เปลี่ยนนามเป็น "วัดสราภิมุข" และใช้มาจนถึงปัจจุบัน วัดได้รับพระราชทานวิสุงคามสีมาเมื่อ พ.ศ. 2415 เขตวิสุงคามสีมา กว้าง 30 เมตร ยาว 39 เมตร
# กลุ่มอาการพลัมเมอร์–วินสัน
กลุ่มอาการพลัมเมอร์-วินสัน  เป็นโรคหายากที่ผู้ป่วยแสดงอาการกลืนยาก, ภาวะเลือดจางเหตุขาดเหล็ก, ลิ้นอักเสบ, มุมปากอักเสบ และ เว็บที่หลอดอาหาร โดยทั่วไปสามารถรักษาพยุงอาการได้โดยการให้เหล็กเสริม

สมุฏฐานวิทยาของโรคยังไม่เป็นที่ชักเจน และโรคนี้เป็นโรคที่พบได้ยากมาก อย่างไรก็ตามมีการตั้งสมมติฐานว่าเกี่ยวข้องกับการได้รับสารอาหารที่เพียงพอ เนื่องจากในประเทศที่มีผู้ป่วยโรคนี้ลดลงมักปรากฏการได้ระบสารอาหารเพียงพอที่เพิ่มขึ้นในประชากรไปพร้อมกัน อาการนี้มักพบในสตรีเพริเมโนพอส โรคนี้อาจเพิ่มความเสี่ยงการเกิดมะเร็งเซบล์สความัสของหลอดอาหาร และ ฟาริงซ์

ชื่อของโรคตั้งตามแพทย์ชาวอเมริกัน เฮนรี สแตนลีย์ พลัมเมอร์ และศัลยแพทย์ชาวอเมริกัน พอร์เทอร์ เพลสลีย์ วินซันH. S. Plummer. Diffuse dilatation of the esophagus without anatomic stenosis (cardiospasm). A report of ninety-one cases. Journal of the American Medical Association, Chicago, 1912, 58: 2013-2015.P. P. Vinson. A case of cardiospasm with dilatation and angulation of the esophagus. Medical Clinics of North America, Philadelphia, PA., 1919, 3: 623-627. ในสหราชอาณาจักรบางทีเรียกโรคนี้ว่ากลุ่มอาหารพีเทอร์ซัน-เคลลี (Paterson-Kelly) หรือพีเทอร์ซัน-บราวน์ เคลลี (Paterson-Brown Kelly) ตามชื่อของ เดเรค บราวน์-เคลลี และ ดอนอลด์ รอส พัทเทอร์ซัน
# วัดวรเชษฐ์ (ตำบลบ้านป้อม)
วัดวรเชษฐ์ (วัดวรเชต) เป็นวัดร้าง ตั้งอยู่ในตำบลบ้านป้อม อำเภอพระนครศรีอยุธยา จังหวัดพระนครศรีอยุธยา 

วัดวรเชษฐารามได้รับการกล่าวถึงในคำให้การชาวกรุงเก่า ระบุว่า เคยเป็นที่ตั้งค่ายรอบกรุงค่ายหนึ่งของพม่าทางด้านทิศตะวันตกของตัวเมือง เรียกว่า "ค่ายวัดวรเชษฐ์ ค่ายบ้านป้อม" ซึ่งสอดคล้องกับร่องรอยของป้อมริมกำแพงวัด 

วัดมีรูปแบบสถาปัตยกรรม ราวสมัยอยุธยาตอนกลาง และได้รับการบูรณปฏิสังขรณ์ในสมัยอยุธยาตอนปลายอีกครั้งหนึ่ง โดยมีการสร้างปรางค์เป็นประธานของวัดทางด้านทิศตะวันตกหลังปรางค์ประธานเป็นที่ตั้งของพระอุโบสถ ปรางค์ประธานมีขนาดใหญ่มีบันไดทางขึ้น 4 ทาง โดย 3 ด้านเป็นมุขประดิษฐานพระพุทธรูปยกเว้นด้านทิศตะวันออกที่เป็นทางเข้าไปในเรือนธาตุ ด้านหลังของปรางค์ประธานมีอุโบสถ ภายในอุโบสถประดิษฐานพระพุทธรูป 4 องค์หันหลังชนกันซึ่งแทนพระพุทธเจ้า 4 พระองค์ในภัททกัปป์นี้ ได้แก่ พระกกุสันโธ พระโกนาคมนะ พระกัสสปะ และพระสมณโคดม ซึ่งการสร้างพระพุทธรูป 4 องค์หันหลังชนกันนี้ไม่เจอในศิลปะอยุธยา แต่เจอในศิลปะพม่าและศิลปะล้านนา

ส่วนพระวิหารตั้งอยู่เยื้องออกไปทางด้านทิศใต้ของเจดีย์ประธาน ทางด้านทิศเหนือขององค์ปรางค์ประธานมีเจดีย์รายทรงปราสาท ซึ่งมีลวดลายปูนปั้นประดับองค์ปรางค์ มีศิลปะเกี่ยวเนื่องกับลายพันธุ์พฤกษาในศิลปะล้านนาซึ่งแพร่หลายมากในศิลปะสมัยอยุธยาตอนกลาง
# กีฬามวยสากลสมัครเล่นในโอลิมปิกฤดูร้อน 2020 – รุ่นฟลายเวท บุคคลชาย
การแข่งขันกีฬามวยสากลสมัครเล่นในโอลิมปิกฤดูร้อน 2020 – รุ่นฟลายเวท บุคคลชาย เป็น 1 ใน 13 รายการแข่งขันกีฬามวยสากลสมัครเล่นในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 28 กรกฎาคม - 7 สิงหาคม พ.ศ. 2564 ที่สนามกีฬาแห่งชาติเรียวโงกุ การแข่งขันรายการรุ่นฟลายเวท บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 28 คน จาก 28 ประเทศโดยประมาณ

 ภูมิหลัง 

การแข่งขันครั้งนี้จะเป็นการปรากฏตัวครั้งที่ 24 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1904

 การคัดเลือก 

การแข่งขัน โควต้านักกีฬาที่ผ่านการคัดเลือก เจ้าภาพโอลิมปิก  1   โอลิมปิกรอบคัดเลือก – แอฟริกา  3   โอลิมปิกรอบคัดเลือก – อเมริกา  5   โอลิมปิกรอบคัดเลือก – เอเชีย/โอเชียเนีย  6   โอลิมปิกรอบคัดเลือก – ยุโรป  8   World Allocation  4   Tripartite Invitation  1   รวม  28 

 ปฏิทินการแข่งขัน 

เวลาทั้งหมดเป็นเวลามาตรฐานญี่ปุ่น (UTC+9).

R32รอบ 32 คน R16รอบ 16 คน QFรอบก่อนรองฯ SFรอบรองฯ Fชิงชนะเลิศ 
 วันที่  24 กรกฎาคม 25 กรกฎาคม 26 กรกฎาคม 27 กรกฎาคม 28 กรกฎาคม 29 กรกฎาคม 30 กรกฎาคม 31 กรกฎาคม 1 สิงหาคม 2 สิงหาคม  3 สิงหาคม 4 สิงหาคม 5 สิงหาคม 6 สิงหาคม 7 สิงหาคม 8Event   A  E  A  E  A  E  A  E  A  E  A  E  A  E  A  E  A  E  A  E  A  E  A  E  A  E  A  E  A  E  A  E Men's flyweight      R32          R16      QF    SF     F
# หง่อคาขี่
หง่อคาขี่(จีน:五腳基、五腳起、五腳砌) หรือบางทีในภาษาไทยจะเรียกว่าอาเขต เป็นคำที่ชาวฮกเกี้ยนใช้เรียกช่องทางเดินใต้อาคารแบบศิลปะกรรมจีน-ยุโรปพบในสิงคโปร์และมาเลเซีย ตลอดจนจังหวัดภูเก็ต หง่อคาขี่ เป็นการผสมคำระหว่างภาษาฮกเกี้ยนและภาษามลายู โดยคำว่า“หง่อ”(จีน:五) หมายถึง“ห้า” ส่วนคำว่า“คาคี”(จีน:腳基) มาจากภาษามลายูว่า“kaki” ที่แปลว่า“เท้า” ซึ่งในที่นี้หมายหมายถึงหน่วยวัดความยาวแบบอังกฤษฟุต แปลโดยรวมจะหมายถึง“ทางเท้าห้าฟุต”

ถ้าสำเนียงแต๊จิ๋ว ออกว่า หน่อคากี้ ก็จะเป็น ทางเท้าริมถนน  กี้ แปลว่า ริม  หน่อคา แปลว่า สองเท้า
อ้างอิง
李-{乾}-朗著，《台灣古建築圖解事典》，初版，遠流，台北市，2003，p51。
# รัฐสภานอร์เวย์
รัฐสภานอร์เวย์ หรือ สตูติงเงอ (, ; "สมัชชาใหญ่") คือองค์กรนิติบัญญัติสูงสุดแห่งราชอาณาจักรนอร์เวย์ ก่อตั้งขึ้นเมื่อ ค.ศ. 1814 พร้อมกับรัฐธรรมนูญนอร์เวย์ ตั้งอยู่ที่กรุงออสโล มีลักษณะเป็นสภาเดี่ยวโดยประกอบด้วยสมาชิกจำนวน 169 คน มาจากการเลือกตั้งคราวละ 4 ปี โดยใช้การเลือกตั้งระบบสัดส่วนแบบบัญชีรายชื่อเปิดจากเขตเลือกตั้งที่มีผู้แทนหลายคน สมาชิกรัฐสภาในภาษานอร์เวย์คือ "stortingsrepresentant" มีความหมายตรงตัวว่า "ตัวแทนของสตูติงเงอ"Stortingsrepresentant ulovlig pågrepet, NTB, Dagens Næringsliv, 18 August 2016

รัฐสภานั้นมีผู้นำคือประธานรัฐสภาและรองประธานทั้งห้าคน (ตั้งแต่ ค.ศ. 2005) โดยประกอบกันเป็นเปรซิเดียม และสมาชิกรัฐสภาจะแบ่งกันรับผิดชอบในคณะกรรมาธิการทั้ง 12 มีผู้ตรวจการแผ่นดินจำนวน 3 คนซึ่งขึ้นตรงกับรัฐสภา

ระบบรัฐสภาในนอร์เวย์เริ่มก่อตั้งขึ้นใน ค.ศ. 1884 โดยในช่วงแรกนั้นมีลักษณะเป็นสภาเดี่ยวซึ่งแบ่งสมาชิกออกเป็นสองสภาย่อยทำให้นอร์เวย์เป็นระบบสองสภาโดยพฤตินัยA Europe of Rights: The Impact of the ECHR on National Legal Systems, Helen Keller, Alec Stone Sweet, Oxford University Press, 2008, page 210 ได้แก่ Lagting และ OdelstingScandinavian Politics Today, 
David Arter, Manchester University Press, 1999, page 31 ต่อมาในการแก้ไขรัฐธรรมนูญใน ค.ศ. 2007 ได้ล้มเลิกระบบนี้และเปลี่ยนมาเป็นดังปัจจุบัน โดยเริ่มมีผลตั้งแต่การเลือกตั้งค.ศ. 2009 เป็นต้นมา
# แอสบี
แอสบี  เป็นตำบล (civil parish) ในอำเภอเอเดน คัมเบรีย ประเทศอังกฤษ ในอดีตเป็นส่วนหนึ่งของเวสต์เมอร์ลันด์ ซึ่งรวมไปถึงหมู่บ้านเกรตแอสบีย์และลิตเติลแอสบีย์ จากสำมะโน ค.ศ. 2001 แพริชนี้ประชากร 280 คน แล้วเพิ่มขึ้นเป็น 309 คนจากสำมะโน ค.ศ. 2011
# วิทยาลัยดุริยศิลป์ มหาวิทยาลัยพายัพ
วิทยาลัยดุริยศิลป์ มหาวิทยาลัยพายัพ  เป็นวิทยาลัยดนตรีชั้นนำของประเทศ และในภาคเหนือ เป็นวิทยาลัยดนตรีแห่งที่สี่ของประเทศไทย ต่อจาก วิทยาลัยดุริยางคศิลป์ (มหิดล), คณะดุริยางคศาสตร์ และ วิทยาลัยดนตรี โดยมีวิทยาลัยดนตรีที่เปิดพร้อมกันในปีนั้นสองโรงเรียนคือ วิทยาลัยดุริยางคศิลป์ (มหาสารคาม) และ คณะดนตรีและการแสดง มหาวิทยาลัยบูรพา คือก่อตั้งในปี พ.ศ. 2551

 ประวัติ 

เดิมมีสถานะเป็น สาขาวิชา สังกัดคณะมนุษยศาสตร์ นับเป็น 1 ใน 8 สาขาวิชาแรกที่เปิดดำเนินการพร้อมกับการก่อตั้งวิทยาลัยพายัพเมื่อปี พ.ศ. 2517  โดยมีอาจารย์แคโรลีน คิงสฮิลล์ เป็นหัวหน้าสาขาวิชาดุริยศิลป์คนแรก ในปี พ.ศ. 2548 ภาควิชาดุริยศิลป์ได้ปรับปรุงหลักสุตรและจัดการเรียนการสอนให้เหมาะสมกับสภาวการณ์ที่มีความต้องการผู้เชี่ยวชาญดนตรีเฉพาะทางมากขึ้น โดยแบ่งกลุ่มวิชาออกเป็น 6 แขนงวิชา คือ ดนตรีศึกษา ดนตรีเชิงพาณิชย์ การประพันธ์เพลง ดนตรีแจ๊ส ดนตรีศาสนา และการแสดงดนตรี การจัดกลุ่มแขนงวิชาทำให้นักศึกษาสามารถเลือกเรียนในกลุ่มแขนงวิชาที่นักศึกษาสนใจเป็นพิเศษ ตามความถนัดของแต่ละคน สามารถพัฒนาทักษะให้เป็นผู้เชี่ยวชาญเฉพาะทางและสามารถแข่งขันในตลาดแรงงานได้ ในปี พ.ศ. 2549 ภาควิชาดุริยศิลป์ได้เปิดสอนหลักสูตรปริญญาโท ศิลปศาสตรมหาบัณฑิต สาขาวิชาดุริยศิลป์ ประกอบด้วยกลุ่มวิชา  4 แขนงวิชา คือ ดนตรีศึกษา ดนตรีชาติพันธุ์ การประพันธ์เพลง และการแสดงดนตรีสากล จากการขยายงานด้านการเรียนการสอนและการบริการวิชาการ ในปี พ.ศ. 2551 ภาควิชาดุริยศิลป์จึงได้รับการปรับสถานภาพเป็นวิทยาลัยดุริยศิลป์

 หลักสูตร 
 ปริญญาตรี ปริญญาโท หลักสูตรประกาศนียบัตร หลักสูตรระยะสั้นหลักสูตรดุริยางคศาสตรบัณฑิต (Bachelor of Fine Art)ดุริยศิลป์ ม.พายัพ จัด Duriyasilp College of Music Open House 2022
แขนงวิชาการประพันธ์เพลง (Composition)
แขนงวิชาการแสดงดนตรีสากล (Instrumental Performance)
แขนงวิชาการแสดงขับร้อง (Vocal Performance)
แขนงวิชาการแสดงดนตรีจีน (Chinese Instrumental Performance)หลักสูตรดุริยางคศาสตรมหาบัณฑิต (Master of Fine Art)
แขนงวิชาดนตรีศึกษา (Music Pedagogy)
แขนงวิชาการประพันธ์เพลง (Composition)
แขนงวิชาการแสดงดนตรีสากล (Instrumental Performance)หลักสูตรประกาศนียบัตร (Commercial Music)
 หลักสูตรเทคโนโลยีดนตรี (Music Technology)
 หลักสูตรการประพันธ์ดนตรีเพื่อการพาณิชย์ (Commercial Music Composition)
 หลักสูตรการตลาดดนตรี (Music Business)หลักสูตรระยะสั้น 1 - เตรียมความพร้อมสู่นักเรียนดุริยางค์ทหารบก
 หลักสูตรเตรียมความพร้อมสู่นักเรียนดุริยางค์ทหารบก

หลักสูตรระยะสั้น 2 - เตรียมความพร้อมสู่การศึกษาสาขาดนตรีในระดับอุดมศึกษา
 หลักสูตรเตรียมความพร้อมสู่การศึกษาสาขาดนตรีในระดับอุดมศึกษา

หลักสูตรระยะสั้น 3 – หลักสูตรการเรียบเรียงบทเพลงขั้นพื้นฐาน
 หลักสูตรการเรียบเรียงบทเพลงขั้นพื้นฐาน
# โฟ-เดอ-แปอีร์
โฟ-เดอ-แปอีร์  เป็นอดีตเทศบาลในจังหวัดลอแซร์ ประเทศฝรั่งเศส ณ วันที่ 1 มกราคม ค.ศ. 2017 เทศบาลนี้ถูกรวมเข้ากับแปอีร็องโนบรัก เทศบาลใหม่Arrêté préfectoral 15 September 2016  ใน ค.ศ. 2017 เทศบาลนี้มีประชากร 188 คน
# แซ็ง-โซเวอร์-เดอ-แปอีร์
แซ็ง-โซเวอร์-เดอ-แปอีร์  เป็นอดีตเทศบาลในจังหวัดลอแซร์ ประเทศฝรั่งเศส ณ วันที่ 1 มกราคม ค.ศ. 2017 เทศบาลนี้ถูกรวมเข้ากับแปอีร็องโนบรัก เทศบาลใหม่Arrêté préfectoral 15 September 2016  ใน ค.ศ. 2017 เทศบาลนี้มีประชากร 245 คน
# ฌาวอล
ฌาวอล  เป็นอดีตเทศบาลในจังหวัดลอแซร์ ประเทศฝรั่งเศส ณ วันที่ 1 มกราคม ค.ศ. 2017 เทศบาลนี้ถูกรวมเข้ากับแปอีร็องโนบรัก เทศบาลใหม่Arrêté préfectoral 15 September 2016  ใน ค.ศ. 2017 เทศบาลนี้มีประชากร 334 คน